b'\n_START_ARTICLE_\nPreprosti mnogokotnik\n_START_SECTION_\n\xc5\xa0ibko preprosti mnogokotnik\n_START_PARAGRAPH_\n\xc4\x8ce zaprta lomnica vlo\xc5\xbeena v ravnino deli to ravnino na dve obmo\xc4\x8dji, od katerih je eno topolo\xc5\xa1ko enakovredno krogu, se tak\xc5\xa1na lomnica imenuje \xc5\xa1ibko preprosti mnogokotnik. \xc5\xa0ibko preprosti mnogokotnik je neformalno mnogokotnik pri katerem se lahko stranice\xc2\xa0\xc2\xbbstikajo\xc2\xab, ne morejo pa se\xc2\xa0\xc2\xbbsekati\xc2\xab._NEWLINE_Na levi sliki je ABCDEFGHJKLM \xc5\xa1ibko preprosti mnogokotnik kjer modra barva ozna\xc4\x8duje njegovo notranjost._NEWLINE_Po splo\xc5\xa1nej\xc5\xa1i definiciji \xc5\xa1ibko preprostih mnogokotnikov so limite zaporedij preprostih mnogokotnikov enake kombinatori\xc4\x8dne vrste s konvergenco pod Hausdorffovo metriko.\xc2\xa0\xc2\xbbNotranjost\xc2\xab\xc2\xa0je lahko prazna. Lomnica ABCBA na zgornji sliki je \xc5\xa1ibko preprosti mnogokotnik - lahko se jo obravnava kot limito stisnjenja mnogokotnika ABCFGHA._NEWLINE_Nepreprosti \xc5\xa1ibko preprosti mnogokotniki se pojavljajo v ra\xc4\x8dunalni\xc5\xa1ki grafiki in ra\xc4\x8dunalni\xc5\xa1ko podprtem na\xc4\x8drtovanju kot ra\xc4\x8dunalni\xc5\xa1ka predstavitev mnogokotni\xc5\xa1kih obmo\xc4\x8dij z luknjami: za vsako luknjo se tvori\xc2\xa0\xc2\xbbrez\xc2\xab, ki jo pove\xc5\xbee z zunanjo mejo. Glede na zgornjo sliko je ABCM zunanja meja ravninskega obmo\xc4\x8dja z luknjo FGHJ. Rez ED povezuje luknjo z zunanjostjo in se v izhajajo\xc4\x8di predstavitvi \xc5\xa1ibko preprostega mnogokotnika pre\xc4\x8dka dvakrat.'